rejauldu/bengali-wikipedia huggingface dataset:
thumb|চার্চগেট রেলওয়ে স্টেশন পশ্চিম রেল যা ভারতীয় রেলের ১৮টি অঞ্চলের মধ্যে একটি। ১৯৫২ সালে স্থাপনার পর এর সদরদপ্তর মুম্বইয়ের চার্চগেট স্টেশনে করা হয়, বর্তমানে মহারাষ্ট্র, গুজরাত, রাজস্থান ও মধ্যপ্রদেশ পশ্চিম রেলের আওতাভুক্ত। বড়োদরা জংশন রেলওয়ে স্টেশন পশ্চিম রেলের সব থেকে  ব্যস্ততম  জংশন।  মুম্বইয়ের মুম্বই সেন্ট্রাল ও বান্দ্রা টার্মিনাস থেকে দূরপাল্লার ট্রেন ছাড়ে। মুম্বই উপনগরীয় রেলের পশ্চিম লাইনটি পশ্চিম রেল কর্তৃক পরিচালিত হয়।   বিভাগ  পশ্চিম রেলের ছয়টি বিভাগ আছে  মুম্বাই পশ্চিম রেলওয়ে বিভাগ  আহমেদাবাদ রেলওয়ে বিভাগ  বড়োদরা রেলওয়ে বিভাগ  রাজকোট রেলওয়ে বিভাগ  ভাবনগর রেলওয়ে বিভাগ  রৎলাম রেলওয়ে বিভাগ  গুরুত্বপূর্ণ ট্রেন  মুম্বই-আহমেদাবাদ শতাব্দী এক্সপ্রেস - পশ্চিম রেলের একমাত্র শতাব্দী এক্সপ্রেস ট্রেন   পশ্চিম রেলওয়ের মুম্বাই শহরতলি বিভাগ  পশ্চিম রেলওয়ের মুম্বাই শহরতলি অংশটি চার্চগেট থেকে ডাহানু রোড (১২৩ কিমি) পর্যন্ত বিস্তৃত)। পশ্চিম রেলওয়ে এই সেকশনে ১৩৯৪টি ইএমইউ পরিষেবা পরিচালনা করে, যার মধ্যে ৯৬টি এসি পরিষেবা। শহরতলির অংশটি শহরের লাইফলাইন, যেখানে যাত্রীরা ৬০ কিলোমিটারের বেশি ভ্রমণ করেন তাদের কর্মক্ষেত্রে পৌঁছাতে  । যাতায়াত আরও আরামদায়ক করার জন্য, পশ্চিম রেলওয়ে সাম্প্রতিক অতীতে বেশ কয়েকটি উন্নয়ন করেছে। অনেক ফুট ওভার ব্রিজ তৈরি করা হয়েছে, এসক্লেটার এবং লিফট স্থাপন করা হয়েছে, আন্ধেরি, বোরিভালি এবং গোরেগাঁও স্টেশনে এলিভেটেড ডেক তৈরি করা হয়েছে এবং খার রোড, মীরা রোড এবং অন্যান্য স্টেশনে কাজ চলছে।  বহিঃসংযোগ   দাপ্তরিক তথ্যক্ষেত্র  বিষয়শ্রেণী:ভারতীয় রেলের অঞ্চল বিষয়শ্রেণী:পশ্চিম রেল বিষয়শ্রেণী:১৯৫১-এ বোম্বে রাজ্যে প্রতিষ্ঠিত
পীর্কনকরনাই দক্ষিণ ভারতের তামিলনাড়ু রাজ্যে অবস্থিত চেঙ্গলপট্টু জেলার একটি জনগণনা নগর। ২০০১ খ্রিস্টাব্দের জনগণনা অনুসারে পীর্কনকরনাইয়ের জনগণনা ছিলো ১৭,৫২১ জন৷ শহরটিতে রয়েছে ১৬ টি ওয়ার্ড৷  জনসংখ্যার উপাত্ত  ২০১১ খ্রিটাব্দে ভারতের জনগণনা অনুযায়ী পীর্কনকরনাইয়ের মোট জনসংখ্যা ২৯,২৫০ জন, যেখানে ১৪,৭৪৯ জন পুরুষ ও ১৪,৫০১ জন নারী৷ অর্থাৎ প্রতিহাজার পুরুষে ৯৮৩ জন নারীর বাস৷ মোট পরিবার সংখ্যা ৭,৪৮৮ টি৷ ছয় বছর অনূর্ধ্ব শিশু সংখ্যা ৩,০৮২, যা মোট জনসংখ্যার ১০.৫৪ শতাংশ৷ পীর্কনকরনাইয়ের মোট সাক্ষরতার হার ৯২.০০ শতাংশ, যেখানে পুরুষ সাক্ষরতার হার ৯৫.৫৪ শতাংশ ও নারী সাক্ষরতার হার ৮৮.৪৭ শতাংশ৷https://www.census2011.co.in/data/town/803347-peerkankaranai-tamil-nadu.html জনসংখ্যার ১৬.২ শতাংশ তফসিলি জাতি ও ০.৬০ শতাংশ তফসিলি উপজাতির অন্তর্ভুক্ত৷https://www.censusindia.co.in/amp/towns/peerkankaranai-population-kancheepuram-tamil-nadu-803347  তথ্যসূত্র  বিষয়শ্রেণী:তামিলনাড়ুর শহর ও নগর বিষয়শ্রেণী:চেন্নাইয়ের শহরতলি
জিউস ভয়েস ফর লেবার (জেভিএল) হল একটি ব্রিটিশ সংগঠন যা ২০১৭ সালে লেবার পার্টির ইহুদি সদস্যদের জন্য গঠিত হয়। এর লক্ষ্যগুলির মধ্যে একটি প্রতিশ্রুতি অন্তর্ভুক্ত রয়েছে "ইহুদি-বিদ্বেষ সহ সমস্ত ধরণের বর্ণবাদের বিরোধিতায় দলকে শক্তিশালী করার জন্য ... ফিলিস্তিনিদের জন্য ন্যায়বিচারের সমর্থকদের সংহতি কার্যক্রমে জড়িত হওয়ার অধিকার সমুন্নত রাখা", এবং "বিরোধিতা করা" ইহুদিদের প্রতি বৈষম্য বা ইহুদিদের প্রতি বৈষম্যের অর্থের বাইরে ইহুদিবিরোধীতার সংজ্ঞাকে প্রশস্ত করার চেষ্টা করে"।  তথ্যসূত্র   বিষয়শ্রেণী:শ্রমিক দল (যুক্তরাজ্য) এর সাথে সম্পৃক্ত সংগঠন
টি.আই. আহ্‌মদীয়া গার্লস সিনিয়র হাই স্কুল, আসোকোর (আমাস গার্লস) ঘানার দক্ষিণের আশানটি অঞ্চলের সেকিয়েরে পূর্ব জেলায় অবস্থিত একটি ইসলামিক শিক্ষাপ্রতিষ্ঠান। প্রতিষ্ঠানটি শুধু মেয়েদের শিক্ষা প্রদান করে।   ইতিহাস  ১৯৬৮ সালে ঘানার আহ্‌মদীয়া মুসলিম মিশন দ্বারা স্কুলটি একটি মিডল স্কুল হিসাবে প্রতিষ্ঠিত হয়েছিল। পরের বছর বিদ্যালয়টি একটি মাধ্যমিক বিদ্যালয়ে রূপান্তরিত হয়।   প্রধান শিক্ষকদের তালিকা  নাম উপাধি মেয়াদ মন্তব্য মিঃ আন্তভি বোসিয়াকো ভারপ্রাপ্ত প্রধান শিক্ষক ১৯৬৮- ১৯৭২ ঘানায়ান মোঃ মোবারক আহমেদ প্রধান শিক্ষক ১৯৭২- ১৯৯০ প্রবাসী মিঃ এম.এ. মরগান প্রধান শিক্ষক ১৯৯০ -  ঘানায়ান মিঃ কলিন্স ইয়েবোয়া-দ্রুয়ে প্রধান শিক্ষক - ২০০৯ ঘানায়ান ম্যাডাম আয়েশা নিয়ন্তকীয়াওয়াই বোয়াকে প্রধান শিক্ষক ২০০৯ - ঘানায়ান ১৯৭৩ সালে, স্কুল ঘানা শিক্ষা মন্ত্রালয় দ্বারা নিবন্ধিত হয়েছিল।   আরও দেখুন    ঘানার শিক্ষা  আশানটি অঞ্চলের সিনিয়র উচ্চ বিদ্যালয়ের তালিকা   তথ্যসূত্র    বহিঃসংযোগ   প্রাতিষ্ঠানিক ওয়েবসাইট  বিষয়শ্রেণী:ঘানায় ইসলাম বিষয়শ্রেণী:১৯৬৮-এ প্রতিষ্ঠিত শিক্ষাপ্রতিষ্ঠান বিষয়শ্রেণী:ঘানার শিক্ষাপ্রতিষ্ঠান বিষয়শ্রেণী:আহ্‌মদীয়া শিক্ষাপ্রতিষ্ঠান
উপদেষ্টা হলেন বাংলাদেশের অন্তর্বর্তীকালীন ও তত্ত্বাবধায়ক সরকার ব্যবস্থায় একজন সরকারী ব্যক্তি যিনি এক বা একাধিক সরকারী মন্ত্রণালয়ের নেতৃত্ব দেন। একজন উপদেষ্টা নির্বাচিত সরকারের মন্ত্রীর সমতুল্য মর্যাদা পান। একটি অন্তর্বর্তী সরকারের সময়, প্রধানমন্ত্রী ও মন্ত্রীদের পরিবর্তে একাধিক উপদেষ্টা এবং প্রধান উপদেষ্টা মন্ত্রিসভা গঠন করেন। সাধারণত যারা বাংলাদেশের অন্তর্বর্তী সরকারের উপদেষ্টা হিসেবে কাজ করেন তারা রাজনৈতিকভাবে নির্দলীয়।   আরও দেখুন   প্রধান উপদেষ্টা (বাংলাদেশ)  বাংলাদেশের মন্ত্রিসভা  বাংলাদেশের অন্তর্বর্তী সরকার ব্যবস্থা  বাংলাদেশের তত্ত্বাবধায়ক সরকার   তথ্যসূত্র   বিষয়শ্রেণী:বাংলাদেশ সরকার বিষয়শ্রেণী:বাংলাদেশের উপদেষ্টা বিষয়শ্রেণী:বাংলাদেশের রাজনৈতিক পদাধিকারী
This template should be added to articles which have no internal links. Articles which have some internal links, but are in need of more, should be tagged with  instead. An optional parameter can be specified to give other Wikipedians an idea of what general topic this article covers so that they may add links relevant to it. This template will add pages to :Category:Dead-end pages or one of its dated subcatgories. If a parameter is provided such as {{Dead end|date= }} then the page is put into a by-date category instead. Another way to do this is to paste the following to the page: {{subst:dated|Dead end}} If the date is left out, a bot will add it. The simplest way to add this template to an article is to copy and paste<nowiki>{{Dead end}}</nowiki>to the top of an article. You may also drop it into the top of a section, but please specify the "|section" option to generate the proper template text. Please do not subst: this template. Use of the {{dated}} template does require a subst:, which is used to save the current date.  Please do not include Category pages.  Date tagging syntax: {{Dead end|date= }} or {{Dead end|section|date= }}  আরও দেখুন   - for articles that are not linked from other articles  – for articles that need more internal links  কানাগলি নিবন্ধ খোঁজা কানাগলি নিবন্ধ খুঁজছেন?  Check Special:Whatlinkshere/Template:Dead end to find articles tagged with this template. (শুধুমাত্র নিবন্ধসমূহ ট্রান্সক্লুশন)  বিশেষ:DeadendPages gives the most recent database report.  Wikipedia:Dead-end pages tells you how to help.
বাইস্পট ব্যান্ডেড এস্‌(বৈজ্ঞানিক নাম: Halpe porus (Mabille)) এক প্রজাতির প্রজাপতি, এরা ‘হেসপেরায়িডি’ গোত্রের এবং 'হেসপেরায়িনি' উপগোত্রের সদস্য। এই প্রজাতির অধীনে কোন উপ-প্রজাতি তালিকাভুক্ত নেই।   আকার  বাইস্পট ব্যান্ডেড এস্ এর প্রসারিত অবস্থায় ডানার আকার ৩২ মিলিমিটার দৈর্ঘ্যের হয়।   বিস্তার  এই প্রজাতি ভারত এর মহারাস্ট্র, উত্তরাখণ্ড থেকে অরুণাচল প্রদেশ, আন্দামান, নেপাল, ভুটান, বাংলাদেশ এবং মায়ানমারSingh, I. J., & Chib, M. S. (2015). Checklist of butterflies of Bhutan. Journal of the Bhutan Ecological Society, 1(2), 22-58. এর বিভিন্ন অঞ্চলে দেখা যায়।   চিত্রশালা   তথ্যসূত্র    বিষয়শ্রেণী:ভারতের প্রজাপতি বিষয়শ্রেণী:এশিয়ার প্রজাপতি বিষয়শ্রেণী:১৮৭৬-এ বর্ণিত প্রজাপতি
ডেনিলসন পেরেইরা নেভেস (জন্ম ফেব্রুয়ারি ১৬, ১৯৮৮,সাওপাওলো, ব্রাজিল) ব্রাজিলীয় ফুটবলার। তিনি জাতীয় দলের হয়ে এখনো খেলার সুযোগ না পেলেও ইংলিশ প্রিমিয়ার লিগের শক্তিশালী দল আর্সেনালের গুরুত্বপূর্ণ সদস্য।  বিষয়শ্রেণী:ব্রাজিলের আন্তর্জাতিক যুব ফুটবলার বিষয়শ্রেণী:ব্রাজিলের আন্তর্জাতিক ফুটবলার বিষয়শ্রেণী:জীবিত ব্যক্তি বিষয়শ্রেণী:১৯৮৮-এ জন্ম বিষয়শ্রেণী:আর্সেনাল ফুটবল ক্লাবের খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:ইউএই প্রো লিগের খেলোয়াড় বিষয়শ্রেণী:সাও পাওলোর ফুটবলার বিষয়শ্রেণী:ব্রাজিলীয় প্রবাসী পুরুষ ফুটবলার বিষয়শ্রেণী:সাও পাওলো ফুটবল ক্লাবের খেলোয়াড় বিষয়শ্রেণী:আল ওয়াহদা ফুটবল ক্লাবের খেলোয়াড় বিষয়শ্রেণী:কাম্পেওনাতো ব্রাজিলেইরো সেরিয়ে আ-এর খেলোয়াড় বিষয়শ্রেণী:ইংল্যান্ডে প্রবাসী ফুটবলার বিষয়শ্রেণী:ইংল্যান্ডে ব্রাজিলীয় প্রবাসী ক্রীড়াবিদ বিষয়শ্রেণী:ব্রাজিলীয় পুরুষ ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড়
ড্রামা লিগ পুরস্কার হল দ্য ড্রামা লিগ কর্তৃক মার্কিন মঞ্চনাটকে অনবদ্য অবদানের জন্য প্রদত্ত বার্ষিক পুরস্কার। ১৯২২ সালে ব্রডওয়ে ও অফ-ব্রডওয়ে মঞ্চনাটক ও অভিনয় এবং মঞ্চনাটক, সঙ্গীতনাট্য ও পরিচালনায় অসামান্য অবদানের স্বীকৃতি প্রদানের লক্ষ্যে এই পুরস্কারটি প্রতিষ্ঠিত হয়। প্রতি বছর মে মাসে দ্য ড্রামা লিগ বার্ষিক পুরস্কার মধ্যাহ্নভোজনের মধ্য দিয়ে অভিনয়শিল্পী, পরিচালক, প্রযোজক ও ড্রামা লিগের সদস্যদের উপস্থিতিতে এই পুরস্কার প্রদান করে থাকে। দ্য ড্রামা লিগের সদস্যদের মধ্যে রয়েছে পুরস্কার বিজয়ী অভিনয়শিল্পী, পরিকল্পনাকারী, পরিচালক, নাট্যকার, প্রযোজক, এই শিল্পের বর্ষীয়ান ব্যক্তিবর্গ, সমালোচক এবং মার্কিন যুক্তরাষ্ট্রের মঞ্চগামী দর্শকসহ সমগ্র মঞ্চ সম্প্রদায়।  ড্রামা লিগ পুরস্কার মঞ্চনাটকের জন্য পুরস্কার প্রদানকারী উত্তর আমেরিকার সর্বপ্রাচীন পুরস্কার। পুরস্কারটি ১৯২২ সালে প্রতিষ্ঠিত হয়, এবং আনুষ্ঠানিকভাবে ১৯৩৫ সালে প্রদান শুরু হয়। ক্যাথরিন কর্নেল ১৯৩৫ সালের প্রথম পুরস্কার আয়োজনে তার অনবদ্য অভিনয়ের জন্য এই পুরস্কার অর্জন করেন। পাঁচটি প্রতিযোগিতামূলক পুরস্কার প্রদান করা হয়, সেগুলো হল সেরা মঞ্চনাটক, সেরা সঙ্গীতনাট্য, সেরা পুনরুজ্জীবিত মঞ্চনাটক, সেরা পুনরুজ্জীবিত সঙ্গীতনাট্য এবং সেরা অভিনয়ের পুরস্কার। সেরা অভিনয়ের পুরস্কার প্রতি বছর একজন অভিনয়শিল্পীকে প্রদান করা হয় এবং গ্রহীতা তার কর্মজীবনে একবারই এই পুরস্কার লাভ করেন। দ্য ড্রামা লিগ তিনটি বিশেষ সম্মাননাও প্রদান করে, সেগুলো হল সঙ্গীতধর্মী মঞ্চে সেরা অর্জন, মঞ্চে অনন্য অবদান, এবং পরিচালনায় অনন্য অবদানের জন্য ফাউন্ডার্স অ্যাওয়ার্ড। এই পুরস্কারের প্রতিমূর্তিটির নকশা করে নিউ ইয়র্কের সোসাইটি অ্যাওয়ার্ড নামক প্রতিষ্ঠান।  পুরস্কারের বিভাগ প্রতিযোগিতামূলক পুরস্কার  সেরা মঞ্চনাটক  সেরা সঙ্গীতনাট্য  সেরা পুনরুজ্জীবিত মঞ্চনাটক  সেরা পুনরুজ্জীবিত সঙ্গীতনাট্য  সেরা অভিনয়  বিশেষ সম্মাননা  সঙ্গীতধর্মী মঞ্চে সেরা অর্জন  মঞ্চে অনন্য অবদান  পরিচালনায় অনন্য অবদানের জন্য ফাউন্ডার্স অ্যাওয়ার্ড  আরও দেখুন  টনি পুরস্কার  ওবি পুরস্কার  ড্রামা ডেস্ক পুরস্কার  থিয়েটার ওয়ার্ল্ড পুরস্কার  তথ্যসূত্র  বহিঃসংযোগ
এ এইচ এম আব্দুল হালিম বাংলাদেশের জাতীয় পার্টির রাজনীতিবিদ যিনি নরসিংদী-৪ আসনের সংসদ সদস্য ছিলেন।   রাজনৈতিক জীবন  এ এইচ এম আব্দুল হালিম চতুর্থ জাতীয় সংসদে নরসিংদী-৪ আসনের উপ-নির্বাচনে জাতীয় পার্টির মনোনয়ন নিয়ে মনোনয়ন নিয়ে সংসদ সদস্য নির্বাচিত হন।   তথ্যসূত্র   বিষয়শ্রেণী:চতুর্থ জাতীয় সংসদ সদস্য বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জাতীয় পার্টির রাজনীতিবিদ
আলী আমজদের ঘড়ি (আলী আমজাদের ঘড়ি নামেও পরিচিত) বাংলাদেশের সিলেট শহরে অবস্থিত ঊনবিংশ শতকের একটি স্থাপনা, যা মূলত একটি বিরাটাকায় ঘড়ি, একটি ঘরের চূড়ায় স্থাপিত।  সুরমা নদীর তীর ঘেঁষে সিলেট সদর উপজেলায় অবস্থিত এই ঘড়ির ডায়ামিটার আড়াই ফুট এবং ঘড়ির কাঁটা দুই ফুট লম্বা। যখন ঘড়ির অবাধ প্রচলন ছিল না, সেসময় অর্থাৎ ১৮৭৪ খ্রিষ্টাব্দে সিলেট মহানগরীর প্রবেশদ্বার (উত্তর সুরমা) কীন ব্রিজের ডানপার্শ্বে সুরমা নদীর তীরে এই ঐতিহাসিক ঘড়িঘরটি নির্মাণ করেন সিলেটের কুলাউড়ার পৃত্থিমপাশার জমিদার আলী আহমদ খান, তার ছেলে আলী আমজদের নামকরণে। লোহার খুঁটির উপর ঢেউটিন দিয়ে সুউচ্চ গম্বুজ আকৃতির স্থাপত্যশৈলীর ঘড়িঘরটি তখন থেকেই আলী আমজদের ঘড়িঘর নামে পরিচিতি লাভ করে।  মুক্তিযুদ্ধ চলাকালীন হানাদার বাহিনীর গোলার আঘাতে এই প্রাচীন ঘড়িঘর বিধ্স্ত হয়। স্বাধীনতার পর সিলেট পৌরসভা ঘড়িটি মেরামতের মাধ্যমে সচল করলেও কিছুদিনের মধ্যেই ঘড়ির কাঁটা বন্ধ হয়ে যায়। ১৯৮৭ খ্রিষ্টাব্দে আলী আমজদের ঘড়ি মেরামত করে পুনরায় চালু করা হয়। এসময় ঘড়িটি চালু করার পর ঢাকার একটি কোম্পানীর কারিগররা ঘড়িটি চালু রাখার জন্য রিমোট কন্ট্রোলের ব্যবস্থা করে দেয়। পৌর চেয়ারম্যানের অফিসকক্ষ থেকে রিমোট কন্ট্রোলের মাধ্যমে ঘড়ির কাঁটা ঘুরতো। কিন্তু দুই-চার বছর যেতে না যেতেই ঘড়ির কাঁটা আবার বন্ধ হয়ে যায়। এরপর সিজান কোম্পানীর দ্বারা ইলেক্ট্রনিক পদ্ধতিতে ঘড়িটি পূনরায় চালু করা হয়। কিন্তু বছর না ঘুরতেই ঘড়িটির কাঁটা আবারও বন্ধ হয়ে যায়। ২০১১ খ্রিষ্টাব্দে সিলেট সিটি কর্পোরেশন এই ঘড়িটিকে পূণরায় মেরামত করলে তা আবার দৈনিক ২৪ ঘণ্টাব্যাপী সচল রয়েছে।  এই ঘড়িকে কেন্দ্র করে একটি স্থানীয় প্রবাদ চালু ছিল এরকম:   চিত্রশালা    তথ্যসূত্র    সিলেট পৌরসভার প্রকাশনা   বহিঃসংযোগ   বিষয়শ্রেণী:বাংলাদেশের ক্লক টাওয়ার বিষয়শ্রেণী:সিলেটের ভবন ও স্থাপনা বিষয়শ্রেণী:সিলেট জেলার দর্শনীয় স্থান বিষয়শ্রেণী:১৮৭৪-এ ভারতে প্রতিষ্ঠিত
গোবর্ধন আশ (১২ মার্চ ১৯০৭ - ডিসেম্বর ১৯৯৬) হলেন একজন বিখ্যাত বাঙালি চিত্রশিল্পী ।   প্রাথমিক জীবন  গোবর্ধন আশ হুগলির বেগমপুরের বাসিন্দা ছিলেন । তিনি চাষি পরিবারের সন্তান হওয়ায় অনেক কষ্টের ভিতর দিয়ে প্রতিষ্ঠা লাভ করতে হয়েছে । তিনি ১৯ বছর বয়েসে গভর্নমেন্ট আর্ট স্কুলে ভর্তি হন । সেখানে তিনি প্রিন্সিপাল পার্সি ব্রাউনের প্রিয় ছাত্র ছিলেন । চার বছর পর তিনি এই স্কুল ছেড়ে মাদ্রাজ আর্ট স্কুলে দেবীপ্রসাদ রায়চৌধুরীর কাছে কাজ শিখতে চলে যান। সেখানেও মনের মত কাজের সন্ধান না পেয়ে বছর খানেকের মধ্যে সেখান থেকে চলে আসেন।  ১৯৩৩ খ্রিষ্টাব্দে তিনি অন্যান্য কয়েকজন তরুণ শিল্পীর সঙ্গে আর্ট রিবেল সেন্টার নামে একটি সংস্থা গঠন করেন। ১৯৪৩ সালে গড়ে ওঠে ক্যালকাটা গ্রুপ যার অন্যতম সদস্য হন তিনি। ১৯৪৪ থেকে ১৯৪৮ খ্রিষ্টাব্দের মধ্যে তিনি প্রথমে আগ্রা ফোর্টে সেন্ট্রাল অর্ডন্যান্স-এ সুপারভাইজার আর্টিস্ট হিসাবে এবং পরে ইনস্টিটিউট অফ আর্ট ইন্ডাস্ট্রি, ক্যালকাটায় চিফ আর্টিস্ট পদে চাকরি করেন। ১৯৫৩ থেকে ১৯৫৫ খ্রিষ্টাব্দ পর্যন্ত তিনি ইন্ডিয়ান আর্ট কলেজের অধ্যাপক পদে ছিলেন।  চল্লিশের দশকে বাংলার মন্বন্তর তার শিল্পকর্মের উপর গভীর প্রভাব ফেলেছিল। তার জলরঙে আঁকা মন্বন্তরের ছবিগুলিতে কঠিন বাস্তবের নগ্ন রূপ ফুটে উঠেছিল। ১৯৪৫ খ্রিষ্টাব্দে প্রোগ্রেসিভ রাইটার্স অ্যাসোসিয়েশন আয়োজিত তার প্রথম একক চিত্রপ্রদর্শনীতে এই ছবিগুলি স্থান পায় । ১৯৫০ খ্রিষ্টাব্দে ক্যালকাটা গ্রুপের উদ্যোগে তার ছবির প্রদর্শনী হয় কলকাতা এবং দিল্লিতে ।  তার ছবির বিষয় ভাবনা এবং অঙ্কনের আঙ্গিক বারে বারে বদল হয়েছে । ১৯৮০ এবং ১৯৯০ এর দশকেও তার ছবির একক প্রদর্শনী হয়েছে । গ্রামের শিশুদের জন্য তিনি চিত্রপিট বিদ্যায়তন নামে অবৈতনিক এক আর্ট স্কুল স্থাপন করেছিলেন। মানবতাবাদী শিল্পী হিসেবে ভারতীয় চিত্রকলায় তিনি গুরুত্বপূর্ণ স্থান অধিকার করে থাকবেন। নব্যেন্দু চ্যাটার্জী তার উপর ব্লিডিং ইন দ্য সান নামে একটি তথ্যচিত্র নির্মাণ করেছেন। কৃষ্ণনগর হতে প্রকাশিত চড়ুইপত্র 'শিগক' এ তার জীবনী ধারাবাহিক ভাবে বের হয়েছে।   তথ্যসূত্র    সংসদ বাঙালি চরিতাভিধান - সাহিত্য সংসদ দ্বিতীয় খণ্ড  অ্যাবসোলিউট আর্টস এ গোবর্ধন আশের জীবনী এবং কিছু ছবি  কলা ফাইন আর্টস-এ গোবর্ধন আশের উপর কিছু তথ্য   গোয়া আর্ট গ্যালারিতে গোবর্ধন আশের জীবনী  বিষয়শ্রেণী:বাঙালি শিল্পী বিষয়শ্রেণী:ভারতীয় চিত্রশিল্পী বিষয়শ্রেণী:১৯০৭-এ জন্ম বিষয়শ্রেণী:১৯৯৬-এ মৃত্যু
কোহিনুর ভিলা কুষ্টায়া শহরে অবস্থিত একটি ঐতিহাসিক স্থান। বাংলাদেশের স্বাধীনতা যুদ্ধে এক নির্মম গণহত্যার সাক্ষী এই ভিলা।   ইতিহাস   ১৯৪৭ সালে ভারত উপমহাদেশ ভাগের সময় ভারতের হুগলি জেলার খানাকুল থানার পাঁচপীরতলা গ্রাম থেকে বাংলাদেশে আসেন রবিউল হক মল্লিক  ও আরশেদ হক মল্লিক  নামের দুই সহোদর ভাই। তারা কুষ্টিয়া শহরের দেশওয়ালী পাড়ার রজব আলী খান সড়কের পাশে একটি বাড়ি কিনে তাদের মায়ের নামে নাম রাখেন ‘কোহিনুর ভিলা’। হুগলিতে তাদের আরও দুই ভাই রয়ে যান।  দুই ভাই কুষ্টিয়াতে এসে বেকারির ব্যবসা শুরু করেন। তাদের মায়ের নামানুসারে কোহিনুর মিলকো ব্রেড অ্যান্ড বেকারি কোম্পানি প্রতিষ্ঠা করেন যা শহরে বেশ জনপ্রিয়তা লাভ করে। রবিউল হক মল্লিক  সরাসরি দেশের স্বাধীনতা সংগ্রামের বিভিন্ন কর্মকাণ্ডে ভূমিকা পালন করে। তিনি ছিলেন সজ্জন ও শিক্ষানুরাগী মানুষ। তিনি তার বাড়ির পাশেই মুসলিম সরকারি প্রাথমিক বিদ্যালয়-এর প্রতিষ্ঠাতা সদস্য ও পরিচালনা পরিষদের সভাপতি ছিলেন। রবিউলের বড় ছেলের নাম আব্দুল মান্নান যিনি মুক্তিযুদ্ধের সময় গড়ে ওঠা জয়বাংলা বাহিনী-এর সদস্য।   গণহত্যা   গণহত্যার সময় যারা উপস্থিত ছিলেন বলে জানা যায় তারা হলেন রবিউল হক মল্লিক  ও তার দুই স্ত্রী, আত্মীয় রিজিয়া বেগম,  ছেলে আব্দুল হান্নান,  আব্দুল মান্নান,  বড় ভাই আরশেদ হক মল্লিক, তার স্ত্রী, মেয়ে আনু,  আফরোজা,  ছেলে আশরাফ,  অতিথি রেজাউল,  দোকান কর্মচারী আসাদ,  বাতাসী,  জরিনা ও আকুল। এদের মধ্যে আকুল ছাড়া বাকি সবাই সেদিন হত্যাকাণ্ডের শিকার হন। দোকান কর্মচারী আকুল বাড়ির এক কোণে লুকিয়ে ছিল, তাকে কেউ খুঁজে পায়নি।  সকালে পৌরসভার ড্রেনে রক্তের ধারা দেখতে পায়। পরবর্তীতে স্থানীয়রা বাড়ির ভিতরে ও আশেপাশে ক্ষতবিক্ষত লাশগুলো দেখতে পায়। রবিউল হক মল্লিক-সহ তিন-চারজনের লাশ পড়েছিল বাাড়ির দক্ষিণপাশে নফর শাহর মাজার-এর পাশে। কয়েকজনের লাশ পড়েছিল বাড়ির পূর্বপাশে পুকুড় পাড়ে। বাড়ির মধ্যে, বাথরুমে, রান্না ঘরে, শোবার ঘরের মেঝেতে রক্তাক্ত ছিন্নভিন্ন অবস্থায় পড়েছিল সবার লাশ। ছোট ৮ বছরের রাজু-কে হত্যা করে ফেলে দিয়েছিল পুকুর পাড়ে। নারীদের লাশ ছিল বিবস্ত্র। হত্যাকারীরা টাকা পয়সা ছাড়াও বাড়ির মূল্যবান জিনিসপত্র লুট করে নেয়।  বাড়ির পেছনে পূর্বপাশে ফাঁকা জায়গায় চারটি কবরে ১৬ জনকে কবর দেওয়া হয়েছিল। দুইটি কবরে ছোটদের পাঁচজন করে এবং অন্য দুটি কবরে বড়দের তিনজন করে দাফন করা হয়।   তথ্যসূত্র    বহিঃসংযোগ        বিষয়শ্রেণী:কুষ্টিয়ার ইতিহাস বিষয়শ্রেণী:কুষ্টিয়ার ভবন ও স্থাপনা বিষয়শ্রেণী:কুষ্টিয়া জেলার গণকবর বিষয়শ্রেণী:বাংলাদেশের স্বাধীনতা যুদ্ধে সংঘটিত গণহত্যা
আবিদ মুশতাক (জন্ম ১৭ জানুয়ারি ১৯৯৭) একজন ভারতীয় ক্রিকেটার। ২০২৩ সালের ডিসেম্বরে, ২০২৪ ইন্ডিয়ান প্রিমিয়ার লিগের জন্য খেলোয়াড় নিলামে রাজস্থান রয়্যালস তাকে কিনেছিল। তিনি ২৭ সেপ্টেম্বর ২০১৯-এ জম্মু ও কাশ্মীরের হয়ে ২০১৯-২০ বিজয় হাজারে ট্রফিতে তার লিস্ট এ অভিষেক করেছিলেন। ২০১৯-২০ সৈয়দ মুশতাক আলী ট্রফিতে জম্মু ও কাশ্মীরের হয়ে ১১ নভেম্বর ২০১৯-এ তার টি-টোয়েন্টি অভিষেক হয়। তিনি ৯ ডিসেম্বর ২০১৯-এ জম্মু ও কাশ্মীরের হয়ে ২০১৯-২০ রঞ্জি ট্রফিতে প্রথম-শ্রেণীর ক্রিকেটে অভিষেক করেন।   তথ্যসূত্র    বহিঃসংযোগ     বিষয়শ্রেণী:১৯৯৭-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় ক্রিকেটার বিষয়শ্রেণী:জম্মু ও কাশ্মীরের ক্রিকেটার বিষয়শ্রেণী:ডোডা জেলার ব্যক্তি বিষয়শ্রেণী:জম্মু ও কাশ্মীরের ক্রিকেটার
ফক্স স্পোর্টস এশিয়া (পূর্বের ইএসপিএন স্টার স্পোর্টস) এশীয় একটি টেলিভিশন চ্যানেল। এটি দক্ষিণ এশিয়ায় পরিচালিত হয়েছিল, তবে স্টার ইন্ডিয়া ২০১৩ সালে ভারতীয় ব্যবসাভার গ্রহণ করেছিল।  মূলত ১৯৯০ এর দশকের গোড়ার দিকে স্টার স্পোর্টস  এবং ইএসপিএন দ্বারা ফক্স নেটওয়ার্ক গ্রুপ 'দ্বারা চালু করা হয়েছিল এশিয়া প্যাসিফিক স্টার টিভি এবং ইএসপিএন ইন্টারন্যাশনাল যথাক্রমে উভয় পক্ষই ১৯৯৬ সালের অক্টোবরে এশিয়াতে তাদের কার্যক্রম একত্রিত করতে সম্মত হয়েছিল। নিউজ কর্পোরেশন উদ্যোগটির পুরো নিয়ন্ত্রণ নিয়েছিল ২০১২ সালে এবং যথাক্রমে জানুয়ারী ২০১৩ এবং আগস্ট ২০১৪ এ দুটি পর্যায়ে চ্যানেলগুলি পুনরায় চালু করেছে.   তথ্যসূত্র    বহিঃসংযোগ  Official site of Fox Sports   বিষয়শ্রেণী:খেলাধুলা টেলিভিশন নেটওয়ার্ক বিষয়শ্রেণী:ফক্স স্পোর্টস বিষয়শ্রেণী:সিঙ্গাপুরের ক্রীড়া টেলিভিশন বিষয়শ্রেণী:২০২১-এ বিলুপ্ত টেলিভিশন চ্যানেল ও স্টেশন বিষয়শ্রেণী:বিলুপ্ত টেলিভিশন চ্যানেল বিষয়শ্রেণী:তাইওয়ানের টেলিভিশন স্টেশন বিষয়শ্রেণী:দক্ষিণ এশিয়ার গণমাধ্যম
যে সম্প্রদায় কাঁসার তৈরী তৈজসপত্র বা গৃহস্থালীর কাজে ব্যবহৃত দ্রব্যসামগ্রী তৈরী করে তারা কাঁসারু বলে পরিচিত। এই সম্প্রদায়ের লোকজনকে ঠাটারি নামেও ডাকা হয়। কাঁসারুদের তৈরী প্রধান দ্রব্যসামগ্রীগুলো হল, কাঁসা বা পিতলের হাড়ি, কলসি, বাটি, চামচ, ফুলদানি, আতরদানি, চিলমচি, আগরদানি, ঘটি ইত্যাদি। প্রাচীনকালে কাঁসা পিতলের দ্রবসামগ্রীতে বিভিন্ন কারুকার্য ও নঁকশায় লোকজ কাহিনী অঙ্কনরীতি দেখা যেত। অতীতে বাংলাদেশের ধামরাই, জামালপুর, নবাবগঞ্জ, ময়মনসিংহ এই সমস্ত দ্রব্য তৈরিতে প্রসিদ্ধ ছিল। বিয়ে এবং অন্যান্য সামাজিক অনুষ্ঠানে কাঁসার তৈরী জিনিস উপহার দেবার প্রচলন ছিল। ইরান, পাকিস্তান সহ বহু দেশে কাঁসার তৈরী জিনিসের কদর আছে।   ইতিহাস  বাংলার চন্দ্র বংশীয় রাজবংশের শাসনামল থেকে পদ্মা-কীর্তিনাশার তীর ঘেঁষে গড়ে উঠেছিল কাঁসা-পিতল শিল্প। বাংলাদেশের শরীয়তপুর জেলার পালং, বাঘিয়া, বিলাসখান, কাঁসাভোগ, মধ্যপাড়া, আংগারিয়া ও কোটাপাড়া এলাকায় কাঁসারু বা কংসবণিকদের বসবাস ছিল। আর এ সকল এলাকার ক্ষুদ্র ক্ষুদ্র কাঁসা-পিতল তৈরীর কারখানার অস্তিত্ব ছিল। ভারত, নেপাল, বার্মা (বর্তমানে মায়নমার) প্রভৃতি দেশ থেকে বিদেশী বনিকারও এসব দ্রব্য সামগ্রী কিনতে আসত। ধারণা করা হয় কাঁসারুরা হিন্দু ধর্মালম্বি স্বর্ণকার সম্প্রদায় থেকে এসেছে। কেউ কেউ তাদের কামারদের উপসম্প্রদায় হিসাবেও মনে করেন। কাঁসারুদের মধ্যে বাল্যবিবাহ প্রচলিত। জাতপাতের বিচারে কাঁসারুদের অবস্থান অনেক হিন্দু সম্প্রদায়ের চাইতে উঁচুতে। হস্তশিল্পে নিয়োজিত অন্যান্য হিন্দু সম্প্রদায়ের মতো তারা বিশ্ব কর্মার পূজা করে থাকেন।  বাংলাদেশের বিভিন্ন অঞ্চলে কাঁসার দ্রব্যাদির প্রচলন এখনও আছে। ধামরাইয়ের ভাকুর্তা গ্রামের ছোট ছোট কারখানায় কাঁসা ও পিতলের গহনা তৈরী হয়। / বনিকবার্তা ক্রমবর্ধমান প্লাস্টিকজাত দ্রব্যের বহুল প্রচলন ও কম মূল্যের কারণে কাঁসার তৈরী দ্রব্যাদির ব্যবসা কঠিন হয়ে পরছে।ফরিদপুরপ্রতিদিন   তথ্যসূত্র   বিষয়শ্রেণী:পেশাভিত্তিক গোষ্ঠী
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  ~মহীন (আলাপ) ১৮:১৬, ২২ জানুয়ারি ২০২২ (ইউটিসি) মুহাম্মাদ বাশার   – (অপসারণের প্রস্তাবনা দেখুনলগ দেখুন) () WP:NM এ উত্তীর্ণ নন। উল্লেখযোগ্য তথ্যসূত্রও নেই। আ হ ম সাকিব (সম্পর্কে | কথাবার্তা | অবদান) ০৬:১৪, ৯ জানুয়ারি ২০২২ (ইউটিসি)  ভাই আসসালামু আলাইকুম। আশা করি ভাল আছেন। NM এ উত্তীর্ণ নন - কথাটি বুঝতে পারিনি। আমি নতুন তথ্যসূত্র যোগ করেছি। দেখেন হবে কিনা। -- আদিব (আলাপ) ১৪:৫৮, ৯ জানুয়ারি ২০২২ (ইউটিসি) ওয়া আলাইকুমুস সালাম। জি ভাই, NM দিয়ে উল্লেখযোগ্যতা (সঙ্গীত) পাতাকে উদ্দেশ্য করা হয়েছিল। উপরের পাতাটিও নির্দেশ করে দিচ্ছি। আর বর্তমান তথ্যসূত্রগুলোও তেমন উল্লেখযোগ্য নয়। তাকে উইকিপিডিয়ায় উল্লেখযোগ্য প্রমাণ করতে আরো উল্লেখযোগ্য কিছু তথ্যসূত্র লাগবে। যেহেতু, তিনি এখনো একজন জীবিত ও সমকালীন ব্যক্তি। -- আ হ ম সাকিব (সম্পর্কে | কথাবার্তা | অবদান) ০৬:২৪, ১০ জানুয়ারি ২০২২ (ইউটিসি) সাকিব ভাই, উত্তর দিয়ে সাহায্য করার জন্য আপনাকে অনেক ধন্যবাদ। -- আদিব (আলাপ) ১৫:৫১, ১০ জানুয়ারি ২০২২ (ইউটিসি)   মনোনয়ন অনুযায়ী, WP:GNG উত্তীর্ণ নয়। -- ওহিদ (আলাপ) ১৮:৫৬, ১১ জানুয়ারি ২০২২ (ইউটিসি)  মন্তব্য  মুহাম্মাদ বাশার ও তার বোন ইউটিউব ও সিডির মাধ্যমে ভারতবর্ষে ২০০৯ বা ২০১০ খ্রিস্টাব্দ থেকে পরিচিত। তবে যেহেতু তারা সঙ্গীত নিয়েই থাকে এবং অধিকৃত ফিলিস্তিনের বাসিন্দা; এবং হিজরত করে জর্ডানে গিয়েছেন- তাই তারা খুব বেশি সংবাদের সামনে আসেননা। কিন্তু তাদের দুই ভাই-বোনের অনেক গান হিন্দি গানের সাথেও মোশআপ করা হয়। কিছুদিন আগে বাংলাদেশের হিরো আলমের জান্নাহ নামের গাওয়া গানটির মূলও এই দুই ভাই-বোনই গেয়েছিলেন, যেটি আন্তর্জাতিক বিশ্বে খুব পরিচিত। আর তুয়ুরুল জান্নাতে গাওয়া ভাইবোনের গান লাম্মা নাসতাশহিদ আন্তর্জাতিক পত্রিকা কভার করেছিল। সব মিলিয়ে মুহাম্মাদ বাশারের পরিচিতি ও উল্লেখযোগ্যতা ফেলনা মনে হয়না। ‍~ খাত্তাব অ, আ, ই... ১৩:৩৩, ১৫ জানুয়ারি ২০২২ (ইউটিসি)    প্রস্তাবনা অনুসারে। -- মো. মাহমুদুল আলম (আলাপ) ১৮:৪৯, ১৫ জানুয়ারি ২০২২ (ইউটিসি)  প্রস্তাবনা অনুসারে। তথ্যসূত্রে WP:NM হিসেবে উল্লেখযোগ্যতা প্রমান করে না।  — লাইফবার্গ (নবীশ) • আলাপ∕অবদান ১৫:০৮, ১৭ জানুয়ারি ২০২২ (ইউটিসি)   ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
দ্য বয়, দ্য মোল, দ্য ফক্স এন্ড দ্য হোর্স চার্লি ম্যাকেসি রচিত ও চিত্রিত একটি বই। বইটিতে একটি ছেলে, একটি ছুঁচো, একটি শেয়াল এবং একটি ঘোড়ার বন্ধুত্বের গল্প বর্ণনা করা হয়েছে, যারা একসাথে তাদের বাড়ি খুঁজতে যাত্রা করে।   সম্মাননা  "দ্য বয় দ্য মোল দ্য ফক্স এন্ড দ্য হোর্স" বইটি দ্য হিন্দু পত্রিকা রিভিউ করেছে, এবং  ফাইন্যান্সিয়াল টাইমস-এ লেখক জেমস লাভগ্রোভ এটিকে তাঁর "২০১৯ বেস্ট পিকচার বুক লিস্ট" এর তালিকাভুক্ত করেছেন।  ২০২০ সালের ব্রিটিশ বুক অ্যাওয়ার্ডস -এ সংক্ষিপ্ত তালিকাভুক্ত হয়েছে। এবং ২০১৯ সালের "ওয়াটারস্টোন্স বুক অফ দ্য ইয়ার" পুরস্কার জিতেছে।  বর্তমানে এটি একটি বেস্টসেলার বই।   অ্যানিমেটেড অভিযোজন  ২০২২ সালের অক্টোবরে, ঘোষণা করা হয় যে বইটি একটি অ্যানিমেটেড সিনেমায় রূপান্তরিত হচ্ছে, চলচ্চিত্রটি পরিচালনা করেছেন পিটার বেইন্টন এবং বইটির লেখক চার্লি ম্যাকেসি, গল্প অভিযোজিত করেছেন জন ক্রোকার এবং ম্যাকেসি, সহ-প্রযোজক ক্যারা স্পেলার, জে.জে. আব্রামস এবং হানা মিঙ্গেলা, এবং সহ-নির্বাহী প্রযোজক উডি হ্যারেলসন। বালকের চরিত্রে কণ্ঠ দিয়েছেন জুড কাওয়ার্ড নিকোল, ছুঁচোর চরিত্রে টম হল্যান্ডার, শেয়ালের চরিত্রে ইড্রিস এলবা, এবং ঘোড়ার চরিত্রে গ্যাব্রিয়েল বার্ন। আইসোবেল ওয়ালার-ব্রিজ ছোট চলচ্চিত্রটির সাউন্ডট্র্যাক রচনা করেছেন।  এই চলচ্চিত্রটি ২৪ ডিসেম্বর, ২০২২ তারিখে বিবিসি ওয়ানে প্রচারিত হয় এবং আইপ্লেয়ারে স্ট্রিম করা হয়, এবং ২৫ ডিসেম্বর, ২০২২ তারিখে যুক্তরাজ্যের বাইরে অ্যাপল টিভি+ এ অ্যাপল অরিজিনাল ফিল্ম হিসাবে প্রিমিয়ার হয়। ছবিটি ১২ মার্চ, ২০২৩ তারিখে বেস্ট অ্যানিমেটেড শর্ট ফিল্ম একাডেমি অ্যাওয়ার্ড জিতেছে।   সংস্কৃতি  ২০২২ সালে বিবিসি ম্যাকেসি সম্পর্কে একটি তথ্যচিত্র তৈরি করেছে। "চার্লি ম্যাকেসি: দ্য বয়, দ্য মোল, দ্য ফক্স, দ্য হোর্স এন্ড মি" শিরোনামের এই তথ্যচিত্রটিতে ম্যাকেসির কাজ এবং ব্যক্তিগত জীবন নিয়ে আলোচনা করা হয়েছে। এতে ম্যাকেসির শৈশবের বন্ধু বিয়ার গ্রিলসের অবদান ছিল।https://www.bbc.co.uk/iplayer/episode/m001gnqz/charlie-mackesy-the-boy-the-mole-the-fox-the-horse-and-me  তথ্যসূত্র   বহিঃসংযোগ    The Boy, the Mole, the Fox and the Horse- এর লাইব্রেরি হোল্ডিং  বিষয়শ্রেণী:চলচ্চিত্রে অভিযোজিত শিশুদের বই বিষয়শ্রেণী:ব্রিটিশ শিশুতোষ বই বিষয়শ্রেণী:২০১৯-এর শিশুতোষ বই